PROTOKOL

z pracovného stretnutia predstaviteľov hospodárskych rezortov                       vlády Slovenskej republiky a vlády Poľskej republiky „JAVORINA VII“, konanom v Tatranskej Javorine v dňoch 22. a 23. apríla 2005

	V súlade s ustanoveniami prijatými v dňoch 11. a 12. apríla 2002 vo Varšave počas pracovného stretnutia predstaviteľov hospodárskych rezortov vlády Slovenskej republiky a vlády Poľskej republiky  „JAVORINA VI“ a tiež 
v súlade s podporou myšlienky konania pracovných stretnutí predstaviteľov hospodárskych rezortov vlád obidvoch krajín JAVORINA striedavo v Slovenskej republike a Poľskej republike 
uskutočnilo sa v dňoch 22. a 23. apríla 2005 v Tatranskej Javorine posledné pracovné stretnutie predstaviteľov hospodárskych rezortov vlády Slovenskej republiky a vlády Poľskej republiky „JAVORINA VII“. 

	Slovenskú delegáciu viedol podpredseda vlády a minister hospodárstva Slovenskej republiky Pavol Rusko a poľskú delegáciu viedol minister hospodárstva a práce Poľskej republiky Jacek Piechota.	

Zloženie obidvoch delegácií je súčasťou tohto Protokolu. 

Cieľom pracovného stretnutia bolo prerokovať aktuálne otázky hospodárskej spolupráce medzi Slovenskou republikou a Poľskou republikou a  vymedziť možnosti foriem hospodárskej a obchodnej spolupráce medzi oboma štátmi po skončení pracovných stretnutí JAVORINA. 

Konkrétne možnosti ďalšej spolupráce boli predmetom rokovania v rámci týchto pracovných skupín:
1.	Pracovná skupina pre energetiku
2.	Pracovná skupina pre cestovný ruch
3.	Pracovná skupina pre pôdohospodárstvo
4.	Pracovná skupina pre výstavbu, regionálny rozvoj a životné prostredie    
5.	Pracovná skupina pre privatizáciu 
6.	Pracovná skupina pre spoluprácu v obrannom priemysle

Výsledky rokovaní jednotlivých pracovných skupín sú uvedené v prílohách č. 1 až 6.

Počas pracovného stretnutia bola vyhodnotená realizácia úloh prijatých v rámci stretnutia JAVORINA VI, uskutočnila sa výmena informácií o hospodárskom vývoji obidvoch krajín a boli prerokované najdôležitejšie otázky ďalšej hospodárskej spolupráce medzi Slovenskou republikou a Poľskou republikou po skončení stretnutí JAVORINA. 
Dôvodom pre skončenie stretnutí JAVORINA (prvé sa uskutočnilo z iniciatívy predsedu vlády Slovenskej republiky v dňoch 11. a 12. februára 1994 v Tatranskej Javorine), je skutočnosť, že vstupom obdivoch krajín do EÚ sa vytvorili nové formy rozvoja hospodárskej spolupráce medzi krajinami a vytvorili sa nové možnosti kontaktov na viacerých medzinárodných fórach, čím pracovné stretnutia JAVORINA stratili na svojej opodstatnenosti. Slovenská strana požiada o zrušenie uznesenia vlády, ktorým vláda Slovenskej republiky uložila zabezpečovať pracovné stretnutia predstaviteľov hospodárskych rezortov vlády Slovenskej republiky a vlády Poľskej republiky.
 Vedúci oboch častí delegácií sa zhodli na nutnosti zachovania a rozvíjania všetkých dosiahnutých pozitív doterajšej spolupráce a hlavne na zachovaní súčasnej úrovne vzťahov medzi Slovenskou republikou a Poľskou republikou. Deklarovali jednoznačnú podporu ďalšiemu rozvoju bilaterálnej spolupráce oboch štátov aj po vstupe do EÚ. Konštatovali, že sa pre obidva štáty otvoril  priestor pre nové formy spolupráce a výmenu informácií v rámci uzatvorených medzirezortných dohôd a iných foriem bilaterálnej a mnohostrannej spolupráce.
 Čo sa týka foriem doterajšej spolupráce, bolo poukázané na doterajšiu úspešnú spoluprácu medzi našimi krajinami v rámci pracovných stretnutí JAVORINA a v rámci Pracovnej skupiny pre hospodársku spoluprácu Medzivládnej komisie pre cezhraničnú spoluprácu medzi SR - PR.   
Hospodárska spolupráca hospodárskych rezortov vlády Slovenskej republiky a vlády Poľskej republiky sa bude odvíjať na úrovni jednotlivých rezortov a v rámci Pracovnej skupiny pre hospodársku spoluprácu Medzivládnej komisie pre cezhraničnú spoluprácu SR - PR, ktorá bude naďalej pokračovať vo svojej činnosti. Obidve strany vidia ďalšiu spoluprácu v oblasti energetiky a regionálnej politiky.
	Ďalšie pracovné stretnutie sa budú uskutočňovať na úrovni predstaviteľov rezortov hospodárstiev, podľa potreby jednej alebo druhej strany, v termíne a v mieste vzájomne dohodnutom.
	Posledné pracovné stretnutie predstaviteľov hospodárskych rezortov vlády Slovenskej republiky a vlády Poľskej republiky JAVORINA VII sa konalo v priateľskej a konštruktívnej atmosfére, v rámci ktorej vedúci obidvoch delegácii vyzdvihli pozitívny prínos doterajších pracovných stretnutí JAVORINA pre rozvoj obchodno-hospodárskej spolupráce medzi obidvomi krajinami a vyjadrili nádej a presvedčenie, že   podmienky  pre rozvoj obchodno-hospodárskej spolupráce sa budú 

v budúcnosti naďalej zlepšovať a hospodárske vzťahy medzi našimi krajinami sa budú rozvíjať dynamickejšie, podľa potrieb jednotlivých regiónov.

Podpísané v Tatranskej Javorine, dňa 23. apríla 2005.

za slovenskú stranu						za poľskú stranu

podpredseda vlády, 					          minister hospodárstva a práce
minister hospodárstva
Slovenskej republiky					Poľskej republiky

										Príloha č. 1
Pracovná skupina  energetika					

Členovia: 	* za slovenskú stranu:  Michal Duranko                                                                                                                                                                                                             	                         Ján Petrovič                                                            		             Viliam Dzuroška
						
* za poľskú stranu :       Halina Bownik – Trymucha
			   Waldemar Lagoda
			   Agnieszka Kalisiewicz	
                                                              Mieczyslaw Kwiatkowski                                                          

1.	Strany prerokovali problematiku vzájomných elektroenergetických prepojení. 

2.	Slovenská strana víta informáciu poľskej strany o plánovanom ukončení výstavby vedenia Krosno – Tarnów v roku 2006 v záujme maximálneho využitia elektroenergetického vedenia Lemešany – Krosno. 

3.	Strany deklarovali záujem, aby prenosové spoločnosti oboch krajín vytvorili pracovnú skupinu s cieľom pokračovania v posudzovaní a analýze možnosti prepojenia Byczyna – Varín alebo ďalších alternatívnych riešení.

4.	Strany si vymenili informácie
-	o aktuálnom stave liberalizácie trhu s elektrinou a s plynom, 
-	o spôsobe podpory zavádzania biopalív v doprave, 
-	o nástrojoch na podporu výroby elektriny z obnoviteľných zdrojov energie, 
-	o diverzifikácii zdrojov ropy a plynu,
-	o implementácii energetickej legislatívy Európskej únie do národnej legislatívy.
Strany deklarovali záujem naďalej si vymieňať informácie o skúsenostiach v týchto oblastiach. Za týmto účelom zvážia vytvorenie pracovnej skupiny predstaviteľov príslušných rezortov.

...........................................                                               ...........................................
     za slovenskú stranu                                                              za poľskú stranu

						                                      

  Príloha č. 2

Pracovná skupina: cestovný ruch

Členovia:      * za slovenskú stranu: 	Gabriel Kuliffay

*  za poľskú stranu:	Andrzej Tymkowski

	Cestovný ruch naďalej zostáva jednou z významných oblastí hospodárskej spolupráce 
medzi oboma krajinami. Aj keď vo svojom vývoji zaznamenáva  kolísavé trendy, v dlhodobom výhľade treba počítať s jeho rozvojom a vzostupom. Cestovný ruch má okrem hospodárskeho významu aj význam pre vzájomné poznanie a zbližovanie oboch národov v rozšírenej EÚ. 

Pracovná skupina pre cestovný ruch konštatovala, že v budúcej spolupráci sa treba sústrediť na nasledovné oblasti:

1.	Pokračovať v nastúpenom trende koordinovanej spolupráce orgánov a subjektov cestovného ruchu oboch krajín v rámci V 4.
2.	Zintenzívniť v pohraničných oblastiach spoločnú koordináciu marketingových a propagačných aktivít a plánov pre rozvoj infraštruktúry cestovného ruchu. 
3.	Klásť veľký význam na prekonávanie existujúcich bariér v dopravnej infraštruktúre a sieti dopravných služieb. Preto na úrovni všetkých orgánov, organizácií a podnikateľských subjektov venovať pozornosť optimalizácii možností pre cestovanie a všetky formy dopravy. 
4.	Aj keď zo strany slovenskej legislatívy je problém dvojitých cien (za ubytovanie, služby, vstupné atď.) voči cudzincom vyriešený, naďalej vynakladať úsilie na praktickú kontrolu dodržiavania týchto predpisov, zintenzívniť osvetovú a výchovnú prácu medzi poskytovateľmi služieb cestovného ruchu. 

........................................................                  ....................................................................
       za slovenskú stranu				      za poľskú stranu

                                                                   

                                     Príloha č. 3
Pracovná skupina  pôdohospodárstvo

Členovia: 	* za slovenskú stranu:  Ján Pocci                                                                       			                         Svetlana Andrisová
* za poľskú stranu :      Julian Krzyżanowski
                                                             Mária Zawadska                                                          

1.	Vedecko-technická spolupráca

Strany sa dohodli, že budú pokračovať v spolupráci v oblasti rozvoja ovčiarstva v obidvoch krajinách  na zdokonaľovaní techniky objavovania chorôb a predchádzania týmto chorobám, ako aj v oblasti výmeny skúseností týkajúcich sa genetického zdokonaľovania zvierat. 

2.	Agroturistika

Pracovná skupina podporuje pokračovať v spolupráci v oblasti rozvoja agroturistiky, vidieckej turistiky a poradenstva, v oblasti pôdohospodárstva ako aj spoluprácu realizovanú v horských pohraničných regiónoch v obidvoch krajinách. 
Slovenská strana informovala, že v dňoch 1.10.2005 – 4.10.2005 sa v Liptovskej Tepličke uskutoční v rámci programu iniciatívy Spoločenstva INTEREG III. A  medzinárodná konferencia „Dni otvorených dverí slovenskej a poľskej agroturistiky po vstupe do EÚ“ za účasti zástupcov Českej republiky, Maďarskej republiky, Ukrajiny, Rakúska, Nemecka a Holandska. 

3.	Vlastnícke vzťahy k pozemkom medzi SR a PR

Pracovná skupina sa vzájomne informovala o doterajšom stave rokovaní splnomocnencov vlád pre riešenie vlastníckych vzťahov k niektorým pozemkom v slovensko-poľskom pohraničí, ktorí vo svojej kompetencii riešia vlastnícke vzťahy k pozemkom na slovensko-poľskom pohraničí spôsobených zmenou štátnej hranice v roku 1958 a otázkou vrátenia urbárskych lesov (cca 40 ha), ktoré sa nachádzajú na slovenskej strane a pred rokom 1970 patrili roľníkom z obce Lipnica Wielka. 
Strany k tejto problematike uviedli, že vyššie uvedené záležitosti sú výlučne a plne v kompetencii splnomocnencov vymenovaných vládami oboch krajín. 

4.	Lesné hospodárstvo

Slovenská strana navrhla spoločne postupovať pri ochrane lesov pred škodlivými činiteľmi, ochrane niektorých ohrozených druhov živočíchov a rekonštrukcii niektorých turistických chodníkov. Tento návrh odovzdá poľská strana Ministerstvu životného prostredia, v ktorého kompetencii je táto oblasť a bude slovenskú stranu informovať o poľskom návrhu spolupráce. 

--------------------------------                                                         --------------------------------------
     za slovenskú stranu                                                                              za poľskú stranu

Príloha č. 4

Pracovná skupina: životné prostredie, výstavba a regionálny rozvoj

Členovia: 	*za slovenskú stranu: František Lenárd
					Dagmar Repčeková
					Juliana Urbanová
					Oľga Marhulíková
					Ján Mišura
					Helena Virčíková
					Radko Lapoš
					Štefan Danko
					Tomáš Vančura

		*za poľskú stranu:	Izabela Gumola
					Katarzyna Kot
					Michal Sokolowski 

Po úvodných informáciách účastníkov zo strany slovenskej a zo strany poľskej bolo dohodnuté nasledovné:

Regionálny rozvoj a výstavba

1.	Obidve strany deklarovali potrebu intenzifikácie prác, výmeny informácií, skúseností, stanovísk ako aj koordinácie spolupráce v oblasti kohéznej politiky v rámci novej finančnej perspektívy EÚ na roky 2007 – 2013, vo vzájomných bilaterálnych vzťahoch, ako aj na fóre Višegradskej skupiny.
2.	Obidve strany potvrdili význam programu INTERREG pre rozvoj vzájomnej regionálnej spolupráce, vyrovnávania regionálnych rozdielov a posilňovania ich konkurencieschopnosti v Európe. 
3.	Zároveň zdôraznili význam všetkých troch foriem regionálnej spolupráce – cezhraničnej, nadnárodnej a interteritoriálnej v rámci cieľa 3 „Európska teritoriálna spolupráca“ budúcej európskej kohéznej politiky a vyzvali ekonomické rezorty k včasnej príprave spoločných projektov.
4.	Obidve strany sa zhodli na tom, že euroregióny sú významným prvkom spoločného rozvoja vymedzeného geografického územia. Ďalší efektívny spoločensko-hospodársky rozvoj euroregiónov bude možný aj vďaka unifikácii zásad ich pôsobenia v rámci navrhovaného nariadenia EÚ – nového právneho nástroja EÚ pre Európske zoskupenie cezhraničnej spolupráce.
5.	Na podporu demokratizácie a reformného procesu Ukrajiny odporúčajú využiť existujúce nástroje cezhraničnej spolupráce pre regionálny rozvoj (napr. komunitárne programy INTERREG IIIA, TACIS, programy SEI a pod.).
6.	Obidve strany budú hľadať okruhy spolupráce vo vedecko-technickej oblasti, výskume a vývoji pri preberaní európskych predpisov do legislatívy obidvoch štátov. Ide o regulovanú aj neregulovanú sféru stavebných výrobkov, ďalej uplatňovanie progresívnych technológií na znižovanie energetickej náročnosti v bytových a nebytových budovách, v príprave a projektovaní stavieb všetkého druhu a inžinieringu v investičnej výstavbe.
7.	Obidve strany deklarovali nutnosť urýchlenej výstavby cestnej infraštruktúry medzi Slovenskom a Poľskom. V tejto veci bola odovzdaná deklarácia podnikateľov a zástupcov slovenských a poľských inštitúcií, ktorá bola prijatá počas X. ekonomického fóra Slovenskej republiky a Poľskej republiky v Rajeckých Tepliciach dňa 31. 3. 2005. Ide hlavne o výstavbu hlavných a doplnkových diaľníc, rýchlostných ciest TINA, TENT, koridorov EÚ: E75/D3/S69, hlavný koridor VI Žilina-Zwardoň-Bielsko Biala, doplnkový koridor R4/S19 Prešov-Barwinek-Rzeszów a rýchlostnú cestu Dolný Kubín-Chyžné-Kraków.

Životné prostredie
	
1.   Turistické chodníky a hraničné priechody – oproti podpísanej dohode z 1.7.1999 sa v tejto problematike riešili nasledovné návrhy turistických priechodov a súbežných chodníkov so štátnou hranicou:
•	Rieši sa problém vo Vysokých Tatrách, kde turistické chodníky, ktoré idú po hrebeni (po jeho hrane) a využívajú ich najmä poľskí turisti, nie sú zo slovenskej udržiavané. Bolo navrhnuté, aby ministri oboch rezortov  podpísali spoločnú dohodu o týchto turistických chodníkoch, ktorá by legislatívne zabezpečila údržbu turistických chodníkov poľskou stranou v celej spoločnej dĺžke.
•	Na Babej hore sú dva chodníky vo vzdialenosti 20 m súbežne. Bolo odporučené, aby sa obidve chránené územia dohodli na jednom turistickom chodníku a s týmto návrhom vystúpili do svojich turistických organizácií.
•	Komisia sa venovala aj turistickému chodníku v Bieščadoch v lokalite medzi obcami Runina a Smerek cez sedlo pod Ďurkovcom kameň I/19. Turistický chodník je v súčasnosti vyznačený na slovenskej strane zelenou farbou a je funkčný, po poľskej strane je pre chodník spracovaný projekt a chodník tiež bude zelený. Realizovať ho bude buď NP alebo obec Cisna podľa toho, či bude projekt úspešný v rámci programu Intereg III. Je potrebné vystúpiť listom do komisie pre hraničné priechody, aby sa stal súčasťou medzištátnej zmluvy pre hraničné priechody. 
Od Balnici po Kremenec je plánovaný spoločný projekt v rámci programu Interegu III, ktorý by súčasné chodníky, slovenský - červený a poľský - modrý, zmenil na náučné chodníky.
•	Navrhovaný turistický chodník „Muszyna – Legnava“ obcou Muszyna, ktorá požiadala o vyjadrenie ministerstvo prostredia v Poľsku. Pracovná skupina nemá voči tomuto návrhu žiadne pripomienky,
2.	Spolupráca v prihraničných chránených územiach.
•	Príprava bilaterálnej biosférickej rezervácie Babia Hora.
Slovenská strana má vypracovaný projekt pre vyhlásenie „Medzinárodnej biosférickej rezervácii Babia Hora“, ktorý bol postúpený cez MŽP SR na rokovanie vedeckým inštitúciám. Slovenská strana zosúladila návrh biosférickej rezervácie s prijatou vyhláškou o Babej Hore, kde je riešená zonácia CHKO.
•	Slovenský a poľský Pieninský národný park vystúpil s návrhom o začlenenie územia Prielomu Dunajca do projektu „Krasové doliny Slovenska“, ktorý je registrovaný pre zápis do svetového kultúrneho a prírodného dedičstva UNESCO. Obidve strany prijali tento návrh a projekt sa mení na bilaterálny s názvom „Krasové doliny Karpát“.
•	Bilaterálne národné parky v Tatrách (TANAP a TPN) deklarujú záujem spolupracovať tak, aby obidva národné parky spĺňali kritéria IUCN pre chránené územia v kategórii II. 
•	Bola prediskutovaná problematika „Karpatskej konvencie“, obidve strany vynaložia maximálne úsilie o funkčnosť uvedenej konvencie.
3.	Monitoring lokalizácií investícií nevyhnutných pre ochranu životného prostredia         (monitoring životného prostredia a zdrojov emisií).
•	Uskutočnili sa prvé pracovné rokovania k medzinárodným aspektom konvencie Espoo posudzovanie vplyvov na životné prostredie. V najbližšom čase obidve strany začnú spoločné konzultácie na zosúladení tejto legislatívy.
•	Obidve strany sa informujú o investíciách v prihraničnom regióne, ktoré môžu mať vplyv na životné prostredie.

4.  Spoločná ochrana druhov a biotopov.
•	Obidve strany prediskutovali problémy, ktoré sa objavili v súvislosti s tvorením siete NATURA 2000 a dohodli sa, že budú vzájomne koordinovať svoje aktivity v tejto problematike v prihraničných územiach.
•	Spolupráca v rámci ochrany chránených minerálov, skamenelín a jaskýň - boli prediskutované dohody v tejto problematike:
Dohoda o vedeckej spolupráci na obdobie rokov 2002 až 2005 medzi našou SSJ a Vroclavskou univerzitou, inštitútom geografií,
Dohoda o vedeckej spolupráci na tému Rekonštrukcia rozvoja krasových systémov vybraných jaskýň Slovenska na základe izotopového výskumu.

5.  Vymeniť si skúsenosti z ochrany ekologických hodnôt lesných porastov.
Výmena skúseností a informácií v tejto oblasti prebieha kontinuálne pri riešení problémov v prihraničnom regióne.

Záver:

Tento čiastkový protokol je zapísaný v poľskom a v slovenskom jazyku a obidva texty majú rovnocennú platnosť.

Za slovenskú stranu: 					Za poľskú stranu: 

Dagmar Repčeková – MZV SR			Izabela Gumola – MHP PR

František Lenárd – MVRR SR			Katarzyna Kot – MŽP PR

Štefan Danko – MŽP SR

										

Príloha č. 5

Pracovná skupina: privatizácia						

Členovia:  *   za slovenskú stranu:  Mária Valovičová
		 		          Róbert Danko	

	      *   za poľskú stranu:      Elžbieta Lechowivcz
				         Grzegorz Gostkowski	

1.	Členovia pracovnej skupiny si vymenili skúsenosti z oblasti privatizačného procesu v SR a PR. 

2.	Poľská strana prejavila záujem najmä o sektor energetiky 
-	proces reštrukturalizácie, 
-	doterajší postup privatizačného procesu, 
-	koncepciu privatizácie v tomto sektore v ďalšom období.                   
Slovenská strana podrobne informovala poľskú stranu o priebehu procesu reštrukturalizácie,  dosiahnutom stave privatizácie a plánoch do budúcnosti v sektore energetiky. 

3.	Členovia pracovnej skupiny sa navzájom informovali o problémoch a skúsenostiach súvisiacich s aktívnym výkonom akcionárskych a vlastníckych práv v spoločnostiach s majetkovou účasťou štátu a Fondu národného majetku SR.

4.	Slovenská strana informovala poľskú stranu o osobitnom postavení Fondu národného majetku SR v procesu privatizácie. 

5.	V poslednej časti stretnutia sme otvorili diskusiu týkajúca sa problémov  privatizácie, transformácie, zákonodarstva súvisiaceho s týmito procesmi, sociálnych aspektov zmeny vlastníctva a ďalších súvisiacich problémov.   

6.	Zúčastnené strany sa dohodli na pokračovaní výmeny informácií medzi Ministerstvom hospodárstva SR a Ministerstvom národného majetku PR na pracovnej úrovni. 

..............................................					....................................................
     za slovenskú stranu						za poľskú stranu

									Príloha č. 6

Pracovná skupina: obrana

Členovia:      * za slovenskú stranu:  Peter Dudák

*  za poľskú stranu:	Leszek Mroczek

1.	Predstavitelia strán slovenskej a poľskej si vymenili informácie o reforme a štruktúrach    obranných priemyslov v Slovensku a v Poľsku.
2.	Strany sa dohodli, že budú podporovať národné asociácie obranného priemyslu oboch krajín na ich spolupráci na konkrétnych projektoch. 
3.	Strany sa dohodli, že spolupráca slovensko – poľská v oblasti obranného priemyslu sa                    môže uskutočňovať aj na úrovni jestvujúcich organizačných štruktúr EÚ a NATO. 
4.	Strany si vymenili informácie o priebehu riešenia vzťahov k Ruskej federácii v oblasti       využívania ruských licencií na výroby špeciálnej techniky vo svojich krajinách a budú sa vzájomne informovať o ďalšom postupe v riešení tejto problematiky. 

                           

........................................................                  ....................................................................
          za slovenskú stranu				           za poľskú stranu

Prezenčná listina účastníkov
na pracovnom stretnutí JAVORINA VII v Tatranskej Javorine 
v dňoch 22. a 23. apríla 2005

Vedúci delegácie Slovenskej republiky:
Pavol Rusko 		................................................................................

Členovia delegácie:
Milan Koščo	................................................................................

Milan Cigáň	................................................................................

Michal Duranko	................................................................................	
Mária Valovičová	................................................................................ 

Roman Kuruc	................................................................................

Roman Žatko	................................................................................

Dagmar Repčeková	...............................................................................

Ján Petrovič	...............................................................................

Gabriel Kuliffay	...............................................................................

Juliana Urbanová	...............................................................................

Katarína Benková	 ...............................................................................

Ján Pocci	...............................................................................

Jaroslav Bobrík				.....................................................................................

Peter Petian	...............................................................................

Štefan Danko	...............................................................................

Tomáš Vančura	...............................................................................

Tomáš Golan		...............................................................................

Martina Vaňová		...............................................................................

Ján Mišura		...............................................................................

Helena Virčíková		...............................................................................

Maroš Havran		...............................................................................

Miriam Polocíková		...............................................................................	 
Alexandra Dúžeková		..............................................................................

Jozefa Čaplová		..............................................................................

Jaroslava Michalidesová		..............................................................................

Peter Dudák		..............................................................................

Róbert Danko		..............................................................................

Oľga Marhulíková		..............................................................................

Viliam  Dzuroška		..............................................................................

Beáta Lukačová		..............................................................................

Svetlana Andrisová		..............................................................................

František Lenárd		..............................................................................

Radko Lapoš		..............................................................................

Tlmočníci:

Barbara Chovancová		..............................................................................

Stanislava Hanudelová		..............................................................................

Boguslav Stanczyk	............................................................................

Krystina Pajonková	............................................................................

Stážistka MH SR:

Veronika Pinčeková	............................................................................

Vedúci delegácie Poľskej republiky:
Jacek Piechota 	...........................................................................	
Členovia delegácie
Zenon Koszyniak-Kamysz	...........................................................................	
Halina Golebicka				.................................................................................	
Andrzej Tymkowski	...........................................................................

Milan Wenit	...........................................................................

Marcin Sowa	...........................................................................	
Halina Bownik-Trymucha	...........................................................................

Waldemar Lagoda	.......................................................................... 

Mieczyslaw Kwiatkowski	..........................................................................	
Agnieszka Kalisiewicz	..........................................................................

Julian Krzyžanowski	..........................................................................

Maria Zawadska	........................................................................

Zygmunt Krzeminski	........................................................................

Katarzyna Kot	........................................................................
	
Michal Sokolowski	........................................................................

Izabela Gumola	........................................................................

Grzegorz Gostkowski	........................................................................
	 
Elžbieta Lechowicz	........................................................................

Leszek Mroczek	.......................................................................